[{"text_idx": "#000000", "text": "Gorymdaith yn erbyn costau parcio yn Aberteifi"}, {"text_idx": "#000001", "text": "Mae 40 o berchnogion siopau a chwsmeriaid wedi gorymdeithio trwy ganol Aberteifi fel rhan o ymgyrch i sicrhau parcio am ddim yn y dref."}, {"text_idx": "#000002", "text": "Cafodd wylnos golau cannwyll ei chynnal y tu allan i Neuadd y Dref yn dilyn yr orymdaith o'r Castell."}, {"text_idx": "#000004", "text": "Mae perchnogion busnes yn Aberteifi yn dweud bod cynnydd o 20% wedi bod yn ei busnes dros yr haf y llynedd pan gafodd peiriannau parcio eu difrodi mewn 4 o feysydd parcio'r dref, ac roedd ymwelwyr yn gallu parcio am ddim."}, {"text_idx": "#000007", "text": "Mae Cyngor Ceredigion wedi gwrthod galwadau gan fusnesau bach i gynnig dwy awr o barcio am ddim."}, {"text_idx": "#000008", "text": "Mewn datganiad, dywedodd y cyngor: \"Trafodwyd y mater yma gan y Pwyllgor Craffu ac ystyriwyd gan y Cabinet, a'r farn yw y dylai ffioedd parcio gael eu gweithredu yn gyson yn y trefi ar draws Ceredigion i gyd."}, {"text_idx": "#000009", "text": "\"Mae hyn yn angenrheidiol yn nhermau cwrdd a\u0302'r gost o ddarparu cyfleusterau parcio a helpu i gwrdd a\u0302'r pwysau ariannol eithriadol sy'n wynebu'r Cyngor."}, {"text_idx": "#000010", "text": "\"Ymhellach, mae ffioedd parcio yn chwarae rhan wrth helpu i reoli traffig o fewn trefi'r sir.\""}, {"text_idx": "#000011", "text": "Mae masnachwyr y dref wedi addo parhau gyda'u hymgyrch."}, {"text_idx": "#000012", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd13 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd12 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd20 awr yn o\u0302l"}, {"text_idx": "#000015", "text": "'Mewn ac allan o'r ysbyty gydag haint dw\u0302r cronig'"}, {"text_idx": "#000020", "text": "Siarad am dy ffydd? Haws dweud na gwneud!"}, {"text_idx": "#000022", "text": "Pa ochr i'r ffens? Portread artist dur o'r byd wedi Brexit"}]